Suresh 212 Views
 
సిడ్నీ: టీమిండియా కష్ట సమయాల్లో మ్యాచ్‌ విన్నర్‌ పాత్ర పోషించిన స్టార్‌ ఆటగాడు యువరాజ్‌ సేవలను టి20 వరల్డ్‌ కప్‌లో వినియోగించుకోవాలని మాజీ కెప్టెన్‌ గవాస్కర్‌ సూచించాడు.కాగా ఆస్ట్రేలియాతో జరిగిన టి20 సిరీస్‌ను టీమిండియా క్లీన్‌ స్వీప్‌ చేయడంలో యువరాజ్‌ పాత్ర అభినందనీయమని గవాస్కర్‌ పేర్కొన్నాడు.ఆస్ట్రేలియాతో జరిగి చివరి టి20 మ్యాచ్‌లో ఆఖరి ఓవర్‌లో భారత్‌ విజయానికి 17 పరుగులు అవసరమైన సమయంలో యువరాజ్‌ రెండు బంతులను బౌండరీ,సిక్సర్‌గా మలిచిన తీరును కొనియాడాడు.కాగా ఈ రెండు షాట్లను కొట్టి సురేష్‌ రైనా ఓత్తిడి తగ్గించడంతోనే టీమిండియా విజయం సాధ్యమైందన్నాడు.యువరాజ్‌లో ఇంకా శక్తి ఉందనడానికి అతను మూడు విభాగాల్లోనూ బ్యాటింగ్‌,ఫీల్డిండ్‌,బౌలింగ్‌లో ఆకట్టుకోవడమే నిదర్శనమన్నాడు.బౌలింగ్‌ విభాగంలోనూ ఉత్తమంగా ఆడాడని గవాస్కర్‌ పేర్కొన్నాడు.యువరాజ్‌ ఆట తీరుకు సంబంధించి తొందర పడి నిర్ణయాలు తీసుకోకుండా సహనం పాటిస్తే మంచిదని గవాస్కర్‌ సలహా ఇచ్చాడు.టి20 ప్రపంచ కప్‌ భారత జట్టులో యువరాజ్‌ తప్పనిసరిగా ఉండాలని కోరుకుంటున్నట్లు పేర్కొన్నాడు.కాగా రైనా కూడా టి20 ఫార్మట్‌లో సత్తా కనబరిచే ఆటగాడేనని గవాస్కర్‌ వివరించాడు.